Акультура аминистрраҟны аиҧылара.
11.10.2016
Сынтәа иалагӡаны, Аҧсны акультура аусзуҩцәа Урыстәыла ақалақьқәа рҿы изныкымкəа иқәгылахьеит. Иара убасгьы еиҿкаан ацәыргақәҵақәа. Дара ирылахәыз лыдылкылеит Аҧсны акультуреи, аҭоурых - культуратә ҭынха ахьчареи рминистр Ельвира Арсалиа.
687
Сынтәа иалагӡаны, Аҧсны акультура аусзуҩцәа Урыстәыла ақалақьқәа рҿы изныкымкəа иқәгылахьеит. Иара убасгьы еиҿкаан ацәыргақәҵақәа. Дара ирылахәыз лыдылкылеит Аҧсны акультуреи, аҭоурых - культуратә ҭынха ахьчареи рминистр Ельвира Арсалиа.
Аиҧылара аартуа, аминистр Ельвира Арсалиа иазгәалҭеит, ари амза иалагӡаны, уааигәырҕьаратәы акультура ӡырызго ажәабжьқәа шырацәоу. Угәы иаахәаратәы иҟоуп дара зегьы ареспублика арҿиаратә коллективқәа рхы ахьрыладырхәуа, ҳәа азгәалҭеит Ельвира Арсалиа.
Октиабр ааба рзы Калининград лхатәы концерт ала дықәгылеит Аҧснытәи аҳәынқарратә филармониа ашəаҳәаҩ Нана Черқьезиа. Лара иазгәалҭеит, ашәа ахьылҳәоз акафедралтә уахәама даҽакы ишаламҩашьо. Ахәаҧшцәа ракәзар, гәыблыла дышрыдыркылаз. Иара убасгьы, Ҟабарда –Балкариа аҳҭны қалақь амилаҭтә музеи ахыбраҿы иаартын Аҧсуа асхьаҭыхҩцәа рцәыргақәҵа. Уи азкын Аҧсны Раҧхьатәи Ахада Владислав Арӡынба игәаларшәара . Ари ацәыргақәҵаҿы ицәырган 75 усумҭа инарзынаҧшуа. Ацәыргақәҵа иалахәыз асахьаҭыхыҩцәа иазгәарҭеит, уи аҩаӡара ҳаракны ишымҩаҧысыз.
Акультура аминистр дазҿлымҳан, ааигәа Маиҟәаҧ “Адыгақәеи ачерқессқәеи ркультура”, ҳәа хьӡыс изманы имҩаҧысыз жәларбжьаратәи афестиваль аҟны авокалтә инстументалтә ансамбль «Гәында» ақәгылара шымҩаҧысыз. Ансамбль асхьаркыратә напхгаҩы Роза Чамагәуа илҳәеит, дара раҧхьаӡа акуны адыгатәи ареспубликаҿы ишықәгылаз, ахәаҧшцәагьы гәахәара дула ишрыдыркылаз.
« Урыстәыла- Аҧсны 2016” акультуратә сезон аҳәақәа ирҭагӡаны, ҳҧхьаҟагьы Аҧсны арҿиартә коллективқәа рхы рыладырхәлоит еиуеиҧшым афестивальқәа.
Фатима Гьергьиа, Саид Аиба, АТ .
Оцените новость:
+1
+2
+3
+4
+5
Сохраните ссылку или поделитесь с друзьями